CELEX: 62014CN0105
Language: lt
Date: 2014-03-05 00:00:00
Title: Byla C-105/14: 2014 m. kovo 5 d. Tribunale di Cuneo (Italija) pateiktas prašymas priimti prejudicinį sprendimą baudžiamojoje byloje prieš Ivo Taricco ir kt.

24.6.2014   
            
            
               LT
            
            
               Europos Sąjungos oficialusis leidinys
            
            
               C 194/10
            
         2014 m. kovo 5 d.Tribunale di Cuneo (Italija) pateiktas prašymas priimti prejudicinį sprendimą baudžiamojoje byloje prieš Ivo Taricco ir kt.
   (Byla C-105/14)
   2014/C 194/12
   Proceso kalba: italų
   
      Prašymą priimti prejudicinį sprendimą pateikęs teismas
   
   Tribunale di Cuneo
   
      Šalys pagrindinėje baudžiamojoje byloje
   
   Ivo Taricco,
   Ezio Filippi,
   Isabella Leonetti,
   Nicola Spagnolo,
   Davide Salvoni,
   Flavio Spaccavento,
   Goranco Anakiev
   
      Prejudiciniai klausimai
   
   
               a)
            
            
               Ar 2005 m. Įstatymu Nr. 251, kuriuo buvo pakeista Italijos BK 160 straipsnio paskutinė pastraipa numatant, kad senaties terminas pratęsiamas tik ketvirčiu po jo eigos sustabdymo, ir dėl to, nepaisant laiku pradėto persekiojimo, nusikaltimams sueina senatis ir už juos lieka nenubausta, pažeidžiama konkurencijos apsaugos nuostata, įtvirtinta SESV 101 straipsnyje?
            
         
               b)
            
            
               Ar 2005 m. Įstatymu Nr. 251, kuriuo buvo pakeista Italijos BK 160 straipsnio paskutinė pastraipa numatant, kad senaties terminas pratęsiamas tik ketvirčiu po jo eigos sustabdymo, ir dėl to nesąžiningi ūkio subjektai gali likti nenubausti už padarytus nusikaltimus, Italijos valstybė nustatė pagalbos formą, draudžiamą pagal SESV 107 straipsnį?
            
         
               c)
            
            
               Ar 2005 m. Įstatymu Nr. 251, kuriuo buvo pakeista Italijos BK 160 straipsnio paskutinė pastraipa numatant, kad senaties terminas pratęsiamas tik ketvirčiu po jo eigos sustabdymo, ir dėl to atsiranda galimybė, kad Bendrijos direktyva nesąžiningai pasinaudoję asmenys liks nenubausti, Italijos valstybė nepagrįstai sukūrė papildomą atleidimo nuo mokesčio atvejį, nenumatytą 2006 m. lapkričio 28 d. Tarybos direktyvos 2006/112/EB (1) 158 straipsnyje?
            
         
               d)
            
            
               Ar 2005 m. Įstatymu Nr. 251, kuriuo buvo pakeista Italijos BK 160 straipsnio paskutinė pastraipa numatant, kad senaties terminas pratęsiamas tik ketvirčiu po jo eigos sustabdymo, ir dėl to atsisakant bausti už veikas, dėl kurių valstybė praranda pajamas, kurios, be kita ko, reikalingos vykdyti įsipareigojimus Europos Sąjungai, buvo pažeistas SESV 119 straipsnyje numatytas patikimų viešųjų finansų principas?
            
         
      (1)  2006 m. lapkričio 28 d. Tarybos direktyva 2006/112/EB dėl pridėtinės vertės mokesčio bendros sistemos (OL L 347, p. 1).